text: Mandehørmen rammer Esbjerg 
  10 oktober 2015 kl. 08.00
  Et succesfuld motionsløb-koncept rammer lørdag Esbjerg, hvor 800 mænd først løber 12 kilometer og derefter fester med masser af øl, mad og tyrolermusik.
  I sidste uge var det Aabenraa og i dag går det så for første gang løs på vestkysten og i  Esbjerg. Xtreme Mandhørm er 12 kilometers motionsløb med mudder og mange forhindringer undervejs. Og løbet afsluttes traditionen tro med en stor oktoberfest med masser af øl, mad og festlig tyrolermusik.
  I Esbjerg går ruten går igennem bakker med start fra EFI-Hallerne. Forhindringerne undervejs er en overraskelse, men det er skiftevis naturens materialer og forskellige vandhuller, der udnyttes til det hårde løb, og nogle forhindringer, som løbsarrangørerne har bygget af f.eks. containere, stilladser, træ og presenninger.
  Bag løbet står Esbjerg Firmaidræt og Esbjerg Atletik og Motion.
  Fakta om Xtreme Mandehørm
  Xtreme Mandehørm er et løbekoncept fra Dansk Firmaidrætsforbund, som er Danmarks 3. -største idrætsorganisation.Det første mandehørmsløb startede i Fredensborg i 2008. Og siden er flere og flere byer kommet til, så der nu er 9000 deltagere på landsplan.Løbet findes nu i Esbjerg, Aabenraa, Aarhus, Aalborg, Odense, Slagelse og Hillerød.
  Læs mere på www.mandehorm.dk
  